
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


30 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1486 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αναγνώριση ισοτιμίας του Λυκείου στο Ελληνικό 
Σχολείο Βουκουρεστίου «Αθηνά» με τα αντίστοι¬ 
χα ελληνικά Λύκεια της ημεδαπής. 

2 

Μεταβολή γνωστικού αντικειμένου καθηγητή του 
Πανεπιστημίου Δυτικής Μακεδονίας. 

3 

ΕπιβολήπολλαπλούτέλουςγιαΤελωνειακή Παρά¬ 
βαση στον ϋΑΙ Ι ΑΝΙ5υΒ ΚΑΗΜΑΝ τουΤΖΑΙΚ. 

4 

Τροποποίηση της αριθμ. 64413/28-03-2018 (ΑΔΑ: 
Ω0ΗΡΟΡ1Φ-ΦΤΧ) (ΦΕΚ 1174/Β /2018) απόφασης 
με θέμα «Διαχείριση των αστικών στερεών απο¬ 
βλήτων (ΑΣΑ) του Δήμου Αιγιαλείας Π.Ε. Αχάίας, 
Περιφέρειας Δυτικής Ελλάδας. 

5 

Τροποποίηση και Κωδικοποίηση του Κανονισμού 
συστάσεως και λειτουργίας του εκκλησιαστι¬ 
κού ιδρύματος με την επωνυμία «ΠΟΛΙΤΙΣΤΙΚΟ - 
ΠΝΕΥΜΑΤΙΚΟ ΚΕΝΤΡΟ «ΑΓΙΑ ΑΝΑΣΤΑΣΙΑ» του 
Ιερού Ενοριακού Ναού Αγίων Κωνσταντίνου και 
Ελένης» (ΦΕΚ Β' 861/8-7-2001) της Ιεράς Αρχιεπι¬ 
σκοπής Κρήτης. 


ΑΠΟΦΑΣΕΙΣ 

Αριθμ. Πρωτ. Βαθμός Προτ. 59592/Η2 (1) 

Αναγνώριση ισοτιμίας του Λυκείου στο Ελληνικό 

Σχολείο Βουκουρεστίου «Αθηνά» με τα αντίστοι¬ 
χα ελληνικά Λύκεια της ημεδαπής. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 6 παράγραφος 1 σε συν¬ 
δυασμό με εκείνες του άρθρου 2 παράγραφος 1 στοιχ. 
β(γγ) του ν. 4027/2011 «Ελληνόγλωσση εκπαίδευση στο 
εξωτερικό και άλλες διατάξεις (Α' 233).. 

2. Το αριθμ. 18/2018 προεδρικό διάταγμα (ΦΕΚ 31 Α'/ 
23-2-2018) «Οργανισμός Υπουργείου Παιδείας, Έρευνας 
και Θρησκευμάτων». 

3. Το π.δ. 8/2018 (Α' 13). 


4. Το από 12-2-2008 Μνημόνιο Συναντίληψης μεταξύ 
του Υπουργείου Παιδείας της Ελλάδος και του Συλλόγου 
Ελλήνων Γονέων και Κηδεμόνων Βουκουρεστίου. 

5. Την αριθμ. Φ 815.2/88/8695/Ζ 1/9-2-2011 (ΦΕΚ Β' 
272/2011) υπουργική απόφαση «Αναγνώριση πενταθέσιου 
Ελληνικού Σχολείου Βουκουρεστίου Ρουμανίας». 

6. Την αριθμ. Φ. 815.2/ 38116/Η2/6-3-2015 (ΦΕΚ 393 Β'/ 
2015) υπουργική απόφαση «Αναγνώριση ισοτιμίας του 
Γυμνασίου στο Ελληνικό Σχολείο Βουκουρεστίου "Αθηνά" 
με τα αντίστοιχα ελληνικά Γυμνάσια της ημεδαπής». 

7. Την αριθμ. Φ 1142 Ε-ΣΧ/ΑΣ 835/17-5-2017 εισήγηση 
της Πρεσβείας της Ελλάδος στο Βουκουρέστι. 

8. Την αριθμ. 441/25-5-2017 εισήγηση της Συντονί- 
στριας Εκπαίδευσης Μαριούπολης. 

9. Την ανάγκη διασφάλισης της εγκυρότητας των 
σπουδών και απολυτηρίων τίτλων των μαθητών. 

10. Το γεγονός ότι από τις διατάξεις του παρόντος δεν 
προκύπτει δαπάνη σε βάρος του Ελληνικού Δημοσίου. 

11 .Την αριθμ. 579/2018 σύμφωνη γνώμη του Κέντρου 
Ελληνικής Γλώσσας, αποφασίζουμε: 

Αναγνωρίζουμε το Λύκειο στο Ελληνικό Σχολείο Βου¬ 
κουρεστίου «Αθηνά», με φορέα τον Σύλλογο Ελλήνων 
Γονέων και Κηδεμόνων Βουκουρεστίου, ως ισότιμο με 
τα αντίστοιχα ελληνικά Λύκεια της ημεδαπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Απριλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Φ. 146/243/610 02/Ζ2 (2) 

Μεταβολή γνωστικού αντικειμένου Καθηγητή 
του Πανεπιστημίου Δυτικής Μακεδονίας. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α.Της περίπτ. γ' της παρ. 2 του άρθρου 21 του ν. 4485/ 
2017 «Οργάνωση και λειτουργία της ανώτατης εκπαί- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 486/30.04.2018 


δευσης, ρυθμίσεις για την έρευνα και άλλες διατάξεις» 
(ΦΕΚ 114 Α'). 

β. Του άρθρου 79 του ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'). 

γ. Του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'). 

δ. Του π.δ. 70/2015 «Ανασύσταση των Υπουργείων 
Ανάπτυξης και Τουρισμού» (ΦΕΚ 114 Α'). 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». 

στ.Τουπ.δ. 18/2018 «Οργανισμός Υπουργείου Παιδεί- 
ας/Ερευνας και Θρησκευμάτων» (ΦΕΚ 31 Α'). 

2. Την αριθμ. 6086/12.7.2016 πράξη του Πρύτα¬ 
νη του Πανεπιστημίου Δυτικής Μακεδονίας, (ΦΕΚ Γ' 
811/30.8.16) για το διορισμό της Αναστασίας Αλευρι- 
άδου στη βαθμίδα του Καθηγητή πρώτης βαθμίδας με 
γνωστικό αντικείμενο «Ειδική Αγωγή και Εκπαίδευση». 

3. Την αριθμ. πρωτ. 869/20.2.2018 αίτηση της Καθη- 
γήτριας Αναστασίας Αλευριάδου για τη μεταβολή του 
γνωστικού της αντικειμένου. 

4. Την από 28.2.2018 απόφαση της 303ης συνεδρίασης 
της Συνέλευσης του ΠαιδαγωγικούΤμήματος Νηπιαγω¬ 
γών του Πανεπιστημίου Δυτικής Μακεδονίας, η οποία 
εγκρίνει τη μεταβολή του γνωστικού αντικειμένου της 
ως άνω καθηγήτριας καθώς και το γεγονός ότι στο εν 
λόγω Τμήμα δεν υφίστανται τομείς. 

5. Το αριθμ. πρωτ. 4535/8.3.2018 έγγραφο της Πρυ¬ 
τανείας του Πανεπιστημίου Δυτικής Μακεδονίας που 
αφορά στη μεταβολή γνωστικού αντικειμένου της κα- 
θηγήτριας Αναστασίας Αλευριάδου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
της Αναστασίας Αλευριάδου του Γεωργίου, καθηγήτριας 
πρώτης βαθμίδας,του ΠαιδαγωγικούΤμήματος Νηπια¬ 
γωγών της Παιδαγωγικής Σχολής του Πανεπιστημίου 
Δυτικής Μακεδονίας, από «Ειδική Αγωγή και Εκπαίδευ¬ 
ση» σε «Ψυχολογία με έμφαση στις ψυχοεκπαιδευτικές 
προσεγγίσεις και εφαρμογές στην Ειδική Αγωγή». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Απριλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


(3) 

Επιβολή πολλαπλού τέλους για Τελωνειακή Πα¬ 
ράβαση στον ΩΑΕΙΑΝΙ51ΙΚ ΚΑΗΜΑΝ τουΤΖΑΙΚ. 

Με την 9/16/2018 καταλογιστική πράξη του Προϊ¬ 
σταμένου του Τελωνείου Αθηνών που εκδόθηκε την 
12-03-2018 κατά τις διατάξεις των άρθ. 142 § 2 και 155 
του ν. 2960/2001 «Περί ΕθνικούΤελωνειακού Κώδικα», 
και δημοσιεύεται σύμφωνα με το άρθρο 152 § 1 και 5 
του ιδίου ως άνω νόμου, για διαπραχθείσα τελωνειακή 


παράβαση (λαθρεμπορία καπνικών), σε βάρος του ΘΑΙΙ 
ΑΝΙ51ΙΒ ΒΑΗΜΑΝ τουΤΖΑΙΚ, πρώην κατοίκου οδού Ζή¬ 
νωνος αριθμ. 20, στην Αθήνα και νυν αγνώστου, γεν. 
01-01-1990 στο Μπαγκλαντές, με ΑΦΜ: 141327618. 
Επιβλήθηκε στον ως άνω πολλαπλό τέλος ποσού χι- 
λίων πεντακοσίων ευρώ και (1.500,00 €) σύμφωνα με 
τις διατάξεις του άρθρου 150 § 1 του ν. 2960/2001 .Το 
ανωτέρω ποσό υπόκειται κατά την είσπραξή του σε 
Τ.Χ. και Ο.Γ.Α. (2,4%) σύμφωνα με τον Κώδικα Τελών 
Χαρτοσήμου. 

Κατά της άνω πράξης επιτρέπεται προσφυγή ενώπιον 
του αρμόδιου Διοικητικού Πρωτοδικείου Αθηνών εντός 
30 ημερών από την δημοσίευσή της στην Εφημερίδα 
της Κυβερνήσεως. 

Ο Προϊστάμενος 
ΑΓΓΕΛΟΣ ΛΥΜΠΕΡΗΣ 


Αριθμ. 78264 _ (4) 

Τροποποίηση της αριθμ. 64413/28-03-2018 
(ΑΔΑ: Ω0ΗΡΟΡ1Φ-ΦΤΧ) (ΦΕΚ 1174/Β72018) από¬ 
φασης με θέμα «Διαχείριση των αστικών στερε¬ 
ών αποβλήτων (ΑΣΑ) του Δήμου Αιγιαλείας Π.Ε. 
Αχάίας, Περιφέρειας Δυτικής Ελλάδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Το ν. 1650/1986 «Για την προστασία του περιβάλ¬ 
λοντος» (ΦΕΚ 160 Α') όπως τροποποιήθηκε και ισχύει. 

2. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ 87 Α'), όπως τροποποιήθηκε και 
ισχύει. 

3. Τις διατάξεις των άρθρων 14,16, την παράγραφο 1 
του άρθρου 29, σε συνδυασμό με το εδάφιο β του άρ¬ 
θρου 3, το άρθρο 44 και την παράγραφο 5 του άρθρου 
57 του ν. 4042/2012 «Ποινική προστασία του περιβάλλο¬ 
ντος - Εναρμόνιση με την Οδηγία 2008/99/ΕΚ - Πλαίσιο 
παραγωγής και διαχείρισης αποβλήτων - Εναρμόνιση με 
την Οδηγία 2008/98/ΕΚ - Ρύθμιση θεμάτων Υπουργείου 
Περιβάλλοντος Ενέργειας και Κλιματικής Αλλαγής» (ΦΕΚ 
24 Α'), όπως αυτή τροποποιήθηκε με το άρθρο 84 πα¬ 
ράγραφο 7 του ν. 4316/2014 (ΦΕΚ 270/Α724-12-2014), 
και αντικαταστάθηκε με το άρθρο 158 του ν. 4389/2016 
(ΦΕΚ 94/Α72016). 

4. Τις διατάξεις των άρθρων 13 έως και 17 του ν. 4071/ 
2012 «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ» (ΦΕΚ 85 Α'). 

5. Τις διατάξειςτου άρθρου 30 του ν. 3536/2007 «Ειδικές 
ρυθμίσεις θεμάτων μεταναστευτικής πολιτικής και λοιπών 
ζητημάτων αρμοδιότητας Υπουργείου Εσωτερικών, Δη¬ 
μόσιας Διοίκησης και Αποκέντρωσης» (ΦΕΚ 42 Α') όπως 
τροποποιήθηκε και ισχύει. 

6. Το π.δ. 139/2010 (ΦΕΚ 232/Α727-12-2010) «Οργα- 

νισμόςτης Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου». 

7. Τη με αριθμ. 2527/2009 απόφαση «Ειδικότερα ζητή¬ 
ματα και θέματα αναφορικά με τη λειτουργία, την άσκη¬ 
ση των δραστηριοτήτων και την άσκηση τιμολογιακής 
πολιτικής των Φορέων Διαχείρισης Στερεών Αποβλήτων 
(ΦΟΔΣΑ)» (ΦΕΚ 83 Β'). 

8. Τα άρθρα 28 και 28Α του ν. 4325/2015 (ΦΕΚ 47/Α7 
11 -05-2015), όπως ισχύει, «ΕκδημοκρατισμόςτηςΔιοίκη- 
σης - Καταπολέμηση Γραφειοκρατίας και Ηλεκτρονική Δια¬ 
κυβέρνηση. Αποκατάσταση αδικιών και άλλες διατάξεις». 

9. Την υπουργική απόφαση 15870/15-05-2017 (ΦΕΚ 250/ 
Υ.Ο.Δ.Δ./26-05-2017) «Διορισμός του Νικόλαου Παπαθε- 
οδώρου του Αγγελάκη ως Συντονιστή της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου». 

10. Τη σχετική εγγύτητα των νομίμως λειτουργούντων 
Χ.Υ.Τ.Α. υποδοχής των ΑΣΑ εντός ΠΔΕ, σε συνδυασμό 
με τη φέρουσα ικανότητα και την υπολειπόμενη χω¬ 
ρητικότητα αυτών, όπως προκύπτει από στοιχεία της 
υπηρεσίας και συγκεκριμένα από τις εκδοθείσες ΑΕΠΟ 
των ΧΥΤΑ υποδοχής των ΑΣΑ του Δήμου Αιγιαλείας 
(ΑΔΑ: 7ΘΩ40Ρ1Φ-ΓΜ3-1 η Δ.Ε. Αιτωλοακαρνανίας, ΑΔΑ: 
4ΑΛ10Ρ1Φ-ΕΡ-211 Δ.Ε. Αιτωλοακαρνανίας, ΑΔΑ: ΒΕΙ- 
ΛΟΡ1Φ-ΑΘΙ-311 Δ.Ε. Αιτ/νιας, ΑΔΑ: 70Κ40Ρ1Φ-ΩΕΥ-411 
Δ.Ε. Αιτ/νιας, ΑΔΑ: 67ΔΑΟΡ1Φ-813-211 Δ.Ε. Αχαιός και 
ΑΔΑ: ΨΠΝ64653Π8-7ΨΨ (ΥΠΕΝ/ΔΙΠΑ) - ΧΥΤΥ Ηλείας). 

11. Την υπ' αριθμ. 64413/28-03-2018 (ΑΔΑ: Ω0Η- 
ΡΟΡ1Φ-ΦΤΧ) (ΦΕΚ 1174/Β/2018) απόφαση του Συντο¬ 
νιστή της Αποκεντρωμένης Διοίκησης Πελοποννήσου, 
Δυτικής Ελλάδος και Ιονίου με θέμα «Διαχείριση των 
αστικών στερεών αποβλήτων (ΑΣΑ) του Δήμου Αιγια- 
λείας Π.Ε. Αχαιός, Περιφέρειας Δυτικής Ελλάδας». 

12. Το α.π. 59/11 -04-2018 (α.π. 72970/11 -04-2018 της 
Υπηρεσίας) έγγραφο του Αναγκαστικού Συνδέσμου Δι¬ 
αχείρισης Στερεών Αποβλήτων 3ης Δ.Ε. Αιτωλοακαρ¬ 
νανίας, με το οποίο διαβιβάστηκε η υπ' αριθμ. 4/2018 
απόφαση του Διοικητικού Συμβουλίου, περί-μεταξύ 
άλλων-τροποποίησηςτηςάνω (11) σχετικής απόφασης. 

13. Το υπ' αριθμ. 75984/17-04-2018 έγγραφο του 
Συντονιστή Αποκεντρωμένης Διοίκησης Πελοποννή¬ 
σου, Δυτικής Ελλάδος και Ιονίου με θέμα «Εισήγηση για 
Τροποποίηση της υπ' αριθμ. 64413/28-03-2018 (ΑΔΑ: 
Ω0ΗΡΟΡ1Φ-ΦΤΧ) (ΦΕΚ 1174/Β /2018) απόφασης του 
Συντονιστή της Αποκεντρωμένης Διοίκησης Πελοποννή¬ 
σου, Δυτικής Ελλάδος και Ιονίου με θέμα «Διαχείριση των 
αστικών στερεών αποβλήτων (ΑΣΑ) του Δήμου Αιγιαλεί- 
ας Π.Ε. Αχαιός, Περιφέρειας Δυτικής Ελλάδας» προς τη 
Γενική Γραμματεία Συντονισμού Διαχείρισης Αποβλήτων. 

14. Το α.π 12282/18-04-2018 έγγραφο του Γενικού 
Γραμματέα Συντονισμού Διαχείρισης Αποβλήτων του 
Υπουργείου Εσωτερικών και Διοικητικής Ανασυγκρό¬ 
τησης, με το οποίο εκφράζεται η σύμφωνη γνώμη του 
επί του προσχεδίου απόφασης κατά το άρθρο 158 του 
ν. 4389/2016, όπως διαβιβάστηκε στην Υπηρεσία με το 
α.π. 78092/18-04-2018 έγγραφο του Γραφείου Συντο¬ 
νιστή της Αποκεντρωμένης Διοίκησης Πελοποννήσου, 
Δυτικής Ελλάδος και Ιονίου (α.π. 78264/19-04-2018 
ΔΙΠΕΧΩΣΧ.ΔΕΑΔΠΔΕΙ). 


15. Το γεγονός ότι στην Ηλεία λειτουργεί ΧΥΤΥ με προ¬ 
σωρινού χαρακτήρα Κινητή Μονάδα Μηχανικής Ανακύ¬ 
κλωσης και Κομποστοποίησης, ως μια ενδιάμεση λύση 
μέχρι την υλοποίηση των μονάδων που προβλέπονται 
στην ΑΕΠΟ του έργου, ωστόσο κρίνεται απαραίτητη και 
η συμβολή του Συνδέσμου Διαχείρισης Στερεών Απο¬ 
βλήτων Ν. Ηλείας για την επίλυση του προβλήματος δι¬ 
αχείρισης των ΑΣΑ του Δήμου Αιγιαλείας, στο πλαίσιο 
αλληλεγγύης και με σκοπό την αποφόρτιση του ΧΥΤΑ 
του Αναγκαστικού Συνδέσμου Διαχείρισης Στερεών Απο¬ 
βλήτων 3ης Δ.Ε. Αιτωλοακαρνανίας - (όπως είχε ορισθεί 
με την άνω 11 σχετική απόφαση) ώστε να επιτευχθεί πιο 
ισορροπημένη κατανομή των ΑΣΑ του Δήμου Αιγιαλείας 
σε όλους τους νομίμως λειτουργούντες ΧΥΤΑ/Υ εντός 
των διοικητικών ορίων της ΠΔΕ. 

16. Το γεγονός ότι δεν προκύπτει από την ισχύουσα 
νομοθεσία, για την κατά παρέκκλιση του ΠΕΣΔΑ έκδο¬ 
ση απόφασης Διαχείρισης ΑΣΑ με μεταφορά σε νόμιμα 
λειτουργούντα ΧΥΤΑ άλλης Δ.Ε., ότι είναι απαραίτητη η 
σύμφωνη γνώμη του φορέα υποδοχής των ΑΣΑ. 

17. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αλλά προκαλείται δαπά¬ 
νη σε βάρος του προϋπολογισμού του εξυπηρετούμε¬ 
νου Δήμου, η οποία θα καλυφθεί από τα ανταποδοτικά 
τέλη, το ύψος της οποίας δεν μπορεί εκ των προτέρων 
να υπολογισθεί, αποφασίζουμε: 

Την Τροποποίηση της υπ' αριθμ. 64413/28-03-2018 
(ΑΔΑ: Ω0ΗΡΟΡ1Φ-ΦΤΧ) (ΦΕΚ 1174/Β/2018) απόφασης 
με θέμα «Διαχείριση των αστικών στερεών αποβλήτων 
(ΑΣΑ) του Δήμου Αιγιαλείας Π.Ε. Αχαιός, Περιφέρειας Δυ¬ 
τικής Ελλάδας», με την παράγραφο 1. να αντικαθίσταται 
ως ακολούθως: 

1. Από την έναρξη ισχύος της παρούσας απόφασης, 
τα ημερησίως παραγόμενα αστικά στερεά απόβλητα 
(ΑΣΑ) του Δήμου Αιγιαλείας Π.Ε., καθώς και τα αστικά 
απόβλητα που είναι σωρευμένα στους οικισμούς του 
Δήμου, έως την ποσότητα των δώδεκα χιλιάδων τόνων 
(120001), θα διατίθενται σε Χ.Υ.Τ.Α. εντός της Περιφέρειας 
Δυτικής Ελλάδας και συγκεκριμένα: 

-1500 τόνοι στο Χ.Υ.Τ.Α. της 1 ης Δ. Ε. Αιτωλοακαρνανί¬ 
ας στη θέση «Κοχλαστή» του Δήμου Ναυπάκτου. 

- 3500 τόνοι στο Χ.Υ.Τ.Α. της 2ης Δ.Ε. Αιτωλοακαρνανί¬ 
ας στη θέση «Μονοδένδρι» του Δήμου Αγρίνιου. 

- 4000τόνοι στο Χ.Υ.Τ.Α. της 3ης Δ. Ε. Αιτωλοακαρνανί¬ 
ας στη θέση «Κακοπετριά»του Δήμου Ακτίου - Βόνιτσας. 

-1000 τόνοι στο Χ.Υ.Τ.Α. της 4ης Δ.Ε. Αιτωλοακαρνανί¬ 
ας στην περιοχή «Συλλόγου Ακτημόνων Αγ. Συμεώνος» 
του Δήμου Ι.Π. Μεσολογγίου. 

- 500 τόνοι στο Χ.Υ.Τ.Α. της 2ης Δ.Ε. Αχαιός στη θέση 
«Κάτω Βάθρες ή Γκούντα» του Δήμου Δυτικής Αχαιός. 

-1500 τόνοι στην κινητή μονάδα μηχανικής ανακύκλω¬ 
σης και κομποστοποίησης και το υπόλειμμα στο Χ.Υ.Τ.Υ 
του Συνδέσμου Διαχείρισης Στερεών Αποβλήτων Ηλείας 
στη θέση «Τριανταφυλλιά» Δ.Ήλιδας, με την επισήμανση 
ότι στο συγκεκριμένο φορέα υποδοχής θα οδηγηθούν 
αποκλειστικά ημερησίως παραγόμενα ΑΣΑ και όχι τα 
ήδη συσσωρευμένα σε σημεία του Δήμου Αιγιαλείας. 

Κατά τα λοιπά εξακολουθεί να ισχύει η υπ' αριθμ. 
64413/28-03-2018 (ΑΔΑ: Ω0ΗΡΟΡ1 Φ-ΦΤΧ) (ΦΕΚ 1174/ 

Β72018) απόφαση του Συντονιστή της Αποκεντρωμένης 
Διοίκησης Πελοποννήσου, Δυτικής Ελλάδος και Ιονίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Απριλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. 297 _ (5) 

Τροποποίηση και Κωδικοποίηση του Κανονι¬ 
σμού συστάσεως και λειτουργίας του εκκλησι¬ 
αστικού ιδρύματος με την επωνυμία «ΠΟΛΙΤΙΣ¬ 
ΤΙΚΟ - ΠΝΕΥΜΑΤΙΚΟ ΚΕΝΤΡΟ "ΑΓΙΑ ΑΝΑΣΤΑΣΙΑ" 
του Ιερού Ενοριακού Ναού Αγίων Κωνσταντίνου 
και Ελένης» (ΦΕΚ Β' 861/8-7-2001) της Ιεράς Αρ¬ 
χιεπισκοπής Κρήτης. 

Η ΙΕΡΑ ΕΠΑΡΧΙΑΚΗ 

ΣΥΝΟΔΟΣ ΤΗΣ ΕΚΚΛΗΣΙΑΣ ΚΡΗΤΗΣ 

Έχοντας υπόψη: 

α)Τας διατάξεις του άρθρου 54 του ν. 4149/1961 «Περί Κα¬ 
ταστατικού Χάρτου της εν Κρήτη Ορθοδόξου Εκκλησίας». 

β) Το άρθρον 10, παραγρ. 11 του ν. 4149/1961 «Περί 
Καταστατικού Χάρτου της εν Κρήτη Ορθοδόξου Εκκλη¬ 
σίας», ως συμπληρώθηκε με την παράγραφον 1 του 
άρθρου 19 του ν. 4301/2014 «Οργάνωση της νομικής 
μορφής των θρησκευτικών κοινοτήτων και των ενώσεών 
τους στην Ελλάδα και άλλες διατάξεις αρμοδιότητας Γε¬ 
νικής Γραμματείας Θρησκευμάτων και λοιπές διατάξεις». 

γ) Το αριθμ. πρωτ. 2044/1393/Φ. 12/31-3-2016 έγγρα¬ 
φον του Σεβ. Αρχιεπισκόπου Κρήτης Ειρηναίου, μετά συ¬ 
νημμένης της αριθμ. 19/2016 σχετικής αποφάσεωςτου 
Μητροπολιτικού Συμβουλίου της Ιεράς Αρχιεπισκοπής 
Κρήτης, περί της τροποποιήσεως και κωδικοποιήσεως 
του ως είρηται Κανονισμού. 

δ) Το αριθμ. πρωτ. 439/259/Φ.17/25-1 -2017 έγγρα¬ 
φον του Σεβ. Αρχιεπισκόπου Κρήτης Ειρηναίου, μετά 
συνημμένων αντιγράφων Αποφάσεων του Εκκλησια¬ 
στικού Συμβουλίου της ενορίας Αγίων Κωνσταντίνου 
και Ελένης Ηρακλείου, της Ιεράς Αρχιεπισκοπής Κρήτης. 

ε) Την γενομένην θετικήν εισήγησιν του Σεβ. Αρχιε¬ 
πισκόπου Κρήτης Ειρηναίου, δια την τροποποίησιν και 
κωδικοποίησιν του ειρημένου Κανονισμού. 

στ) Την γενομένην διαλογικήν συζήτησιν και τας γε- 
νομένας Συνοδικός διορθώσεις επί του υποβληθέντος 
σχεδίου κανονισμού. 

ζ) Την αριθμ. 10/24-2-2017 απόφασιν της Ιεράς Επαρ¬ 
χιακής Συνόδου της Εκκλησίας Κρήτης, 
η) Το γεγονός ότι από την τροποποίηση και κωδικοποί¬ 
ηση αυτή δεν προκαλείται δαπάνη στον κρατικό προϋ¬ 
πολογισμό, αποφασίζει ομοφώνως: 

Τροποποιεί και κωδικοποιεί τον κανονισμόν του εκκλη¬ 
σιαστικού ιδρύματος «ΠΟΛΙΤΙΣΤΙΚΟ - ΠΝΕΥΜΑΤΙΚΟ ΚΕ¬ 
ΝΤΡΟ "ΑΓΙΑ ΑΝΑΣΤΑΣΙΑ" ΤΟΥ ΙΕΡΟΥ ΕΝΟΡΙΑΚΟΥ ΝΑΟΥ 
ΑΓΙΩΝ ΚΩΝΣΤΑΝΤΙΝΟΥ ΚΑΙ ΕΛΕΝΗΣ ΗΡΑΚΛΕΙΟΥ», το 


οποίο συστήθηκε με το αριθμ. ΦΕΚ 861/8-7-2001, τ.Β', 
και του οποίου πλέον μεταξύ άλλων, η επωνυμία τροπο¬ 
ποιείται σε «ΠΟΛΙΤΙΣΤΙΚΟ ΚΑΙ ΦΙΛΑΝΘΡΩΠΙΚΟ ΚΕΝΤΡΟ 
"ΑΓΙΑ ΑΝΑΣΤΑΣΙΑ"ΤΗΣ ΕΝΟΡΙΑΣ ΑΓΙΩΝ ΚΩΝΣΤΑΝΤΙΝΟΥ 
ΚΑΙ ΕΛΕΝΗΣ Η ΡΑΚΛΕΙΟΥ ΚΡΗΤΗΣ» της Ιεράς Αρχιεπισκο¬ 
πής Κρήτης, ως εξής: 

ΚΑΝΟΝΙΣΜΟΣΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ 
ΤΗΝ ΕΠΩΝΥΜΙΑ «ΠΟΛΙΤΙΣΤΙΚΟ ΚΑΙ ΦΙΛΑΝΘΡΩΠΙΚΟ ΚΕ¬ 
ΝΤΡΟ "ΑΓΙΑ ΑΝΑΣΤΑΣΙΑ" ΤΗΣ ΕΝΟΡΙΑΣ ΑΓΙΩΝ ΚΩΝΣΤΑ¬ 
ΝΤΙΝΟΥ ΚΑΙ ΕΛΕΝΗΣ ΗΡΑΚΛΕΙΟΥ ΤΗΣ ΙΕΡΑΣ ΑΡΧΙΕΠΙΣ¬ 
ΚΟΠΗΣ ΚΡΗΤΗΣ». 

Άρθρο 1 
Τίτλος - Έδρα. 

Στην Περιφέρεια της Ιεράς Αρχιεπισκοπής Κρήτης, συ- 
νιστάται παρά τον Ιερό Ναό των Αγίων Κωνσταντίνου και 
Ελένης Δήμου Ηρακλείου Κρήτης, πολιτιστικό, φιλαν¬ 
θρωπικό και κοινωνικό εκκλησιαστικό ίδρυμα, το οποίο 
λειτουργεί ως Ν.Π.Ι.Δ. μη κερδοσκοπικού χαρακτήρα με 
την επωνυμία «Πολιτιστικό και Φιλανθρωπικό Κέντρο "Η 
Αγία Αναστασία" της ενορίας Αγίων Κωνσταντίνου και 
Ελένης Ηρακλείου Κρήτης». Το ως άνω Ν.Π.Ι.Δ. συνεπι¬ 
κουρεί το Ν.Π.Δ.Δ. της ενορίας του Ιερού Ναού Αγίων 
Κωνσταντίνου και Ελένης Ηρακλείου Κρήτης. 

Το εκκλησιαστικό ίδρυμα στεγάζεται σε ακίνητο ιδι¬ 
οκτησίας του, επί της οδού Πλούτωνος αριθμ. 2, στην 
περιοχή του Ατσαλένιου. 

Άρθρο 2 
Σκοποί. 

Σκοποί του παραπάνω εκκλησιαστικού πολιτιστικού, 
κοινωνικού, και φιλανθρωπικού ιδρύματος είναι: 

1) Η Λειτουργία Ενοριακού Πνευματικού Κέντρου με 
σκοπό τη συμπαράσταση, στήριξη σε όλους τους ενο¬ 
ρίτες με ιδιαίτερο βάρος και στόχευση στην πνευματική 
ανάπτυξη - ευαισθητοποίηση των νέων της τοπικής και 
όχι μόνο αρμοδιότητας της ενορίας. Η συμπαράσταση της 
εκκλησίας στις βαθύτερες ανάγκες της πνευματικής ανα¬ 
ζήτησης και καλλιέργειας των νέων. Η σωστή αξιοποίηση 
του ελεύθερου χρόνου των νέων της ενορίας σε έναν ιδι¬ 
όκτητο χώρο που να τον αισθάνονται ολότελα δικό τους. 
Η παροχή στους νέους ψυχαγωγίας ποιότητας σε πολιτι¬ 
σμένο περιβάλλον που θα σέβεται την προσωπικότητά 
τους. Η χορήγηση βοήθειας και πνευματική συμπαράστα¬ 
ση σε άπορους μαθητές, φοιτητές, σπουδαστές. 

2) Η καλλιέργεια σχέσεων και συνεργασίας μεταξύ 
των ορθοδόξων νέων τόσο της Ελλάδος όσο και άλλων 
ορθόδοξων νέων των Βαλκανικών χωρών και κατ' επέ¬ 
κταση όλου του κόσμου, μετά από έγκριση της Ιεράς 
Αρχιεπισκοπής Κρήτης. 

3) Ίδρυση, οργάνωση και λειτουργία ξενώνα φοιτητών. 

4) Η μελέτη και σπουδή της Ορθόδοξης εκκλησιαστικής 
μουσικής και λαογραφικής παράδοσης της Εκκλησίας μας. 

5) Η οργάνωση, λειτουργία εκθεσιακών η και μουσειακών 
χώρων σχετικών με τη λατρεία, την πολιτιστική κληρονομιά, 
την ιστορική διαδρομή του τόπου, του τρόπου ταφής και 
τα Ιερά Μυστήρια της Ορθόδοξης Εκκλησίας. Ενδεικτικά 
αναφέρεται ότι λειτουργεί στο πλαίσιο του εκκλησιαστικού 
ιδρύματος έκθεση ταφής με τίτλο: «Η ιστορία της Ταφής». 

6) Η ιατροφαρμακευτική περίθαλψη, η παροχή οικο¬ 
νομικής και ηθικής βοήθειας - ενίσχυσης και στήριξης 
σε ασθενείς σε άπορες οικογένειες ημεδαπών η αλλο¬ 
δαπών, ιδίως δε σε εκείνους που νοσηλεύονται σε θε¬ 
ραπευτικά, νοσοκομειακά η άλλα ιδρύματα η και άσυλα 
(ανεξαρτήτου φύλου, ηλικίας και εθνικότητας). 

7) Η διευκόλυνση, στήριξη και παροχή πνευματικής 
βοήθειας και στήριξης στους έχοντες ανάγκη, ανεξαρ¬ 
τήτου φύλου, ηλικίας και εθνικότητας. 

8) Ο σχεδιασμός και η υλοποίηση εθελοντικών δρα¬ 
στηριοτήτων που ενισχύουν τις ίσες ευκαιρίες στην εκ¬ 
παίδευση, τις τέχνες, τον πολιτισμό, την ιατρική και η 
που αφορούν φαρμακευτική η και ιατρική περίθαλψη. 

9) Για την επίτευξη των σκοπών επιδιώκεται η συνεργα¬ 
σία και η σύμπραξη με εκκλησιαστικά ιδρύματα η και νο¬ 
μικά πρόσωπα μη κερδοσκοπικού χαρακτήρα, ελληνικά 
η και ξένα, και διεθνείς οργανισμούς, μετά από έγκριση 
της Ιεράς Αρχιεπισκοπής Κρήτης. 

10) Η καλλιέργεια, προαγωγή, προβολή και μελέτη των 
θρησκευτικών παραδόσεων της Ορθόδοξης χριστιανι¬ 
κής πίστεως, ιστορίας και πολιτισμού. 

11) Η μελέτη, διδασκαλία, διάδοση και διάσωση της 
Βυζαντινής Μουσικής με διοργάνωση ημερίδων, και λοι¬ 
πών εκδηλώσεων. 

12) Η ίδρυση και λειτουργία χορωδίας με σκοπό την 
ανάδειξη, τη διατήρηση και διάδοση της παραδοσιακής 
και όχι μόνο, μουσικής λαϊκής παράδοσης. 

13) Η προαγωγή και προβολή ανθρωπιστικών, θρη¬ 
σκευτικών δημοκρατικών, παιδαγωγικών και πολιτισμι¬ 
κών αξιών της Ορθοδοξίας. 

14) Η προαγωγή της ισότητας, της ένταξης για την δι¬ 
ευκόλυνση της πρόσβασης των μελών της ενορίας και 
του ευρύτερου συνόλου, ιδίως δε εκείνων που προέρχο¬ 
νται από κοινωνικά μη ευνοημένο περιβάλλον και έχουν 
λιγότερες ευκαιρίες σε κοινωνικό, επαγγελματικό επίπε¬ 
δο και σε σχέση με την πρόσβαση και χρήση υπηρεσιών 
ιατρικής και φαρμακευτικής φύσεως. 

15) Η παροχή οικονομικής υλικής η άλλης φύσεως βοή¬ 
θειας σε ανθρώπους που το έχουν ανάγκη. Δικαιούχοι 
των παροχών του ιδρύματος θα είναι άτομα ανεξαρτήτως 
εθνικότητας, ιθαγένειας, πολιτιστικής ταυτότητας, θρη¬ 
σκείας και κάθε άλλης διακρίσεως, που έχουν βρίσκονται 
αποδεδειγμένα σε κατάσταση ένδειας και ανάγκης. 

Άρθρο 3 

Δραστηριότητες. 

Οι παραπάνω στόχοι είναι δυνατόν να εκπληρωθούν 
με τις εξής ευκαιρίες- δραστηριότητες: 

Με την οργάνωση: 

1) Καλλιτεχνικών εκθέσεων, φιλολογικών απογευμα¬ 
τινών μουσικών εκδηλώσεων. 

2) Αίθουσα επιτραπέζιων παιχνιδιών. 

3) Περιπάτων - εκδρομών, ξεναγήσεων, επισκέψεων. 

4) Δανειστικής βιβλιοθήκης, εργαστηρίου για την ανά¬ 
πτυξη καλλιτεχνικών ταλέντων και δεξιοτεχνίας των νέων. 

5) Με την ίδρυση και λειτουργία τράπεζας αίματος. 

6) Με την δημιουργία ομάδων για συζήτηση θεμάτων 
που θα προτείνουν οι νέοι. 

7) Με τη διδασκαλία και προβολή των τοπικών και 
Εθνικών χωρών. 


8) Με τη διδασκαλία και προβολή στην κατάλληλη αίθου¬ 
σα αναγνωρισμένης πνευματικής και καλλιτεχνικής ποιό¬ 
τητας κινηματογραφικών ταινιών, διαφανειών και εικόνων. 

9) Βράβευση νέων η ατόμων τα οποία βοήθησαν ηθικά 
η υλικά η διακρίθηκαν σε διάφορους τομείς του Πολιτι¬ 
στικού - Πνευματικού Κέντρου. 

10) Με τη συμμετοχή σε τοπικά, περιφερειακά, εθνικά, 
ευρωπαϊκά και διεθνή προγράμματα και δράσεις. 

11) Την ενεργή συμμετοχή των μελών του για την προ¬ 
ώθηση των σκοπών του και την αξιοποίηση του επιστη¬ 
μονικού δυναμικού του ιδρύματος για την εξυπηρέτηση 
των σκοπών του. 

12) Τη συνεργασία με Ανώτατα Εκπαιδευτικά Ιδρύματα, 
Συμβούλους, επιστήμονες, ερευνητές, εκπαιδευτικούς 
όλων των βαθμιδών δημόσιας η ιδιωτικής εκπαίδευσης, 
με γονείς, και άλλους φορείς σε θέματα σχετικά με τους 
σκοπούς του ιδρύματος. 

13) Τη σύσταση τμημάτων, επιτροπών, ομάδων ερ¬ 
γασίας η μελέτης η επιτροπών για την προώθηση των 
σκοπών του εκκλησιαστικού ιδρύματος, την ενημέρωση 
των μελών του και για την ανάληψη πρωτοβουλιών, διε¬ 
ξαγωγή, συμμετοχή σε έρευνες, προγράμματα που σχετί¬ 
ζονται με το σκοπό του. Γ ια κάθε τμήμα, επιτροπή, μπορεί 
να δημιουργείται αντίστοιχος κανονισμός λειτουργίας. 

14) Την αξιοποίηση οποιοσδήποτε νόμιμου Φορέα, 
κατόπιν εγκρίσεως της Ιεράς Αρχιεπισκοπής Κρήτης. 

15) Τη διοργάνωση διαλέξεων, σεμιναρίων, συνεδρίων, 
ημερίδων, συμποσίων η και τη συνδιοργάνωση των ανω¬ 
τέρω με τη σύμπραξη ιδιωτικών η δημόσιων Φορέων, 
ως και με την οργάνωση παιδαγωγικών και κοινωνικών 
δραστηριοτήτων, την προβολή και τη διάδοση κάθε εκ¬ 
παιδευτικής, πολιτισμικής, καλλιτεχνικής, κοινωνικής, 
φιλανθρωπικής κ.λπ. δράσης. 

16) Την πρόσκληση ομιλητών - επιστημόνων κύρους 
εσωτερικού η εξωτερικού, μετά από έγκριση της Ιεράς 
Αρχιεπισκοπής Κρήτης. 

17) Την πραγματοποίηση επιστημονικών ανακοινώσε¬ 
ων τόσο στο εσωτερικό όσο και στο εξωτερικό, κατόπιν 
εγκρίσεως της Ιεράς Αρχιεπισκοπής Κρήτης. 

18) Την έκδοση και επιμέλεια βιβλίων η και περιοδικών 
η και οποιουδήποτε άλλου είδους έντυπου υλικού (συμπε¬ 
ριλαμβανομένου και του ηλεκτρονικού), που εντάσσεται 
στους σκοπούς και στόχους του εκκλησιαστικού ιδρύματος. 
Η Διεύθυνση, η σύνταξη, η επιλογή του υλικού καθώς και 
οποιαδήποτε άλλη λεπτομέρεια, που αφορά την έκδοση 
και επιστημονική διάσταση του όποιου βιβλίου, περιοδικού 
ή και του λοιπού υλικού, καθορίζονται με απόφαση του 
Διοικητικού Συμβουλίου του εκκλησιαστικού ιδρύματος. 

19) Την προβολή του κοινωνικού, φιλανθρωπικού, 
πνευματικού, ιατροφαρμακευτικού και επιστημονικού 
έργου του εκκλησιαστικού ιδρύματος και των μελών του. 

20) Τη δημιουργία και διαχείριση ιστοσελίδων η και 
σελίδων σε μέσα κοινωνικής δικτύωσης για την προώ¬ 
θηση των σκοπών του ιδρύματος και την προβολή των 
δραστηριοτήτων του. 

21) Την επιβράβευση επιστημονικών εργασιών και 
ερευνών, που μπορεί να συνοδεύεται και από χρηματικό 
η άλλο έπαθλο, με απόφαση του Διοικητικού Συμβουλί¬ 
ου του εκκλησιαστικού ιδρύματος. 

22) Την οργάνωση εκκλησιαστικών η και μορφωτικών 
εκδρομών εσωτερικού και εξωτερικού, εκπαιδευτικών 
εκδρομών σε εκκλησιαστικού, πνευματικού, ιστορικού, 
εκπαιδευτικού και πολιτιστικού ενδιαφέροντος, μετά 
από έγκριση της Ιεράς Αρχιεπισκοπής Κρήτης. 

23) Τη διοργάνωση ψυχαγωγικών δραστηριοτήτων με 
προβολή ταινιών, με λειτουργία αναγνωστηρίων, εντευ¬ 
κτηρίων κ.λπ. 

24) Τη λήψη χορηγιών, παντός είδους βοήθειας (υλικής, 
ηθικής) για την προώθηση των σκοπών του ιδρύματος, από 
Φορείς που δεν είναι αντίθετοι με την Ορθόδοξη πίστη. 

25) Τη δημιουργία βιβλιοθήκης του εκκλησιαστικού 
ιδρύματος με την αγορά ξενόγλωσσων και ελληνόγλωσ¬ 
σων βιβλίων, σχετικών με τους σκοπούς του εκκλησι¬ 
αστικού ιδρύματος καθώς και με δωρεές από φυσικά 
η νομικά Πρόσωπα η άλλους δημόσιους η ιδιωτικούς 
Φορείς, εφόσον δεν αντίκειται η δωρεά στους σκοπούς 
και στόχους του ιδρύματος και την Ορθόδοξη πίστη. 

Το Κέντρο μπορεί ακόμα να προσφέρει οποιαδήπο¬ 
τε άλλη ευκαιρία για να βοηθήσει τους νέους μας να 
κατανοήσουν καλύτερα το πνεύμα και την πράξη των 
παραδόσεων του λαού μας, σύμφωνα πάντα με τους 
σκοπούς του κέντρου. 

Άρθρο 4 

Κεντρική Οργάνωση - Διοίκηση - Σύγκληση Διοι¬ 
κητικού Συμβουλίου. 

Ι.Το Πολιτιστικό και Φιλανθρωπικό εκκλησιαστικό 
ίδρυμα, τελεί υπό την εποπτεία του Σεβ. Αρχιεπισκόπου 
Κρήτης και τον έλεγχο του Μητροπολιτικού Συμβουλίου 
της Ιεράς Αρχιεπισκοπής Κρήτης. 

Διοικείται από 7μελές Συμβούλιο που απαρτίζεται από: 

Α) Έναν (1) από τους Εφημερίους της ενορίας Αγίων 
Κωνσταντίνου και Ελένης πόλεως Ηρακλείου, ως Πρόε¬ 
δρο, με τον αναπληρωτή του. 

Β) Ένα (1) μέλος του Εκκλησιαστικού Συμβουλίου της 
ως άνω ενορίας, με τον αναπληρωτή του, και 

Γ) Πέντε (5) ευυπόληπτα μέλη της ενορίας άνδρες η γυ¬ 
ναίκες, με τους αναπληρωτές τους, που έχουν σχέση με 
τη ζωή της Εκκλησίας και έχουν διάθεση να εργαστούν 
για την προώθηση των σκοπών του ιδρύματος. 

Η πρόταση για τα μέλη της ενορίας που θα συμμετέ¬ 
χουν θα γίνουν από τον Ιερατικώς Προϊστάμενο η Πρόε¬ 
δρο και θα εγκρίνεται από τον Σεβ. Αρχιεπίσκοπο Κρήτης. 

2. Σε κάθε περίπτωση, τα μέλη του Διοικητικού Συμ¬ 
βουλίου διορίζονται από τον Σεβ. Αρχιεπίσκοπο Κρήτης, 
ύστερα από έγγραφη πρόταση του Εκκλ. Συμβουλίου με 
τη γνώμη και των λοιπών Εφημερίων του Ιερού Ναού με δι¬ 
καίωμα επαναδιορισμού. Η θητεία των μελών είναι τριετής. 

3. Συγκρότηση σε σώμα:Το Διοικητικό Συμβούλιο του 
Πολιτιστικού, Φιλανθρωπικού Εκκλησιαστικού ιδρύμα¬ 
τος, συγκροτείται σε σώμα εκλέγοντας Αντιπρόεδρο, 
Ταμία και Γενικό Γραμματέα, και στη συνέχεια υποβάλ¬ 
λονται στο Μητροπολιτικό Συμβούλιο της Ιεράς Αρχιε¬ 
πισκοπής Κρήτης προς έγκριση. 

4. Απαρτία - Συνεδριάσεις Διοικητικού Συμβουλίου:Το 
Διοικητικό Συμβούλιο βρίσκεται σε απαρτία όταν είναι 
παρόντα τουλάχιστον τέσσερα (4) από τα επτά (7) μέλη 
του. Συνέρχεται με πρόσκληση του προέδρου που συνυ¬ 


πογράφεται από τον Γενικό Γραμματέα τακτικά, κάθε μήνα, 
στην έδρα του ιδρύματος και εκτάκτως, όποτε υπάρχει 
σχετική ανάγκη. Είναι δυνατή η σύγκληση του Διοικητικού 
Συμβουλίου με πρόσκληση του Προέδρου κατόπιν αιτή- 
σεως τριών μελών του Διοικητικού Συμβουλίου. 

5. Λήψη αποφάσεων: Οι αποφάσεις του Διοικητικού 
Συμβουλίου λαμβάνονται κατά πλειοψηφία των παρό¬ 
ντων σε αυτό μελών του. Σε περίπτωση ισοψηφίας υπε¬ 
ρισχύει η ψήφος του Προέδρου. 

6. Αντικατάσταση μελών: Σε περίπτωση παραιτήσεως 
μέλους για οποιονδήποτε λόγο ή σε περίπτωση που κά¬ 
ποιο από τα μέλη του Διοικητικού Συμβουλίου αδυνατεί 
για οποιονδήποτε λόγο να ασκήσει τα καθήκοντά του, 
μετά από πρόταση του λοιπού Διοικητικού Συμβουλίου, 
διορίζεται νέο μέλος σε αντικατάσταση του παλαιού, από 
τα αναπληρωματικά μέλη. 

Άρθρο 5 

Αρμοδιότητες. 

Αρμοδιότητες του Διοικητικού Συμβουλίου του Πολιτι¬ 
στικού Κέντρου - Φιλανθρωπικού ιδρύματος είναι οι εξής: 

1) Αποφασίζει για κάθε θέμα που αφορά στην εκπλή¬ 
ρωση των επιδιωκόμενων σκοπών του και των μέσων 
για την ικανοποίηση αυτών. 

2) Συνεργάζεται με το εκκλησιαστικό συμβούλιο της 
ενορίας Αγίων Κωνσταντίνου και Ελένης Ηρακλείου για 
την προαγωγή και επίτευξη των σκοπών του και διορίζει 
και το αναγκαίο προσωπικό. 

3) Μεριμνά για την εξεύρεση οικονομικών πόρων και 
την καλή και σωστή λειτουργία του. 

4) Αποφασίζει για την συγκρότηση ομάδων εργασίας 
η και υποεπιτροπών για την αποτελεσματικότερη λει¬ 
τουργία του ιδρύματος. 

5) Εγκρίνει τον προϋπολογισμό και τον απολογισμό του 
κέντρου, που έχουν συνταχθεί από τον ταμία και τον Γενι¬ 
κό Γραμματέα, και υποβάλλει αυτούς στο Μητροπολιτικό 
Συμβούλιο της Ιεράς Αρχιεπισκοπής Κρήτης προς έγκριση. 

6) Αποφασίζει για την απόκτηση κινητής και ακίνητης 
περιουσίας, τη διαχείριση και διάθεση της κινητής και 
ακίνητης περιουσίας του ιδρύματος, την έγερση αγωγών, 
διεξαγωγή δικών, την επίτευξη και συνομολόγηση εξω¬ 
δικαστικών συμβιβασμών, την παραίτηση από ένδικα 
μέσα, μετά από έγκριση του Μητροπολιτικού Συμβου¬ 
λίου της Ιεράς Αρχιεπισκοπής Κρήτης. 

7) Αποφασίζει για την πρόσληψη ή απόλυση προσω¬ 
πικού, τα καθήκοντά τους, το ύψος των αποδοχών τους 
και κάθε άλλο σχετικό με την έμμισθη ή έναντι αμοιβής 
απασχόληση προσώπων στο εκκλησιαστικό ίδρυμα, 
μετά από έγκριση του Μητροπολιτικού Συμβουλίου της 
Ιεράς Αρχιεπισκοπής Κρήτης. 

8) Αποφασίζει για την αποδοχή δωρεών, κληροδοτη¬ 
μάτων και οποιασδήποτε άλλης φύσεως δωρεά ή παρο¬ 
χή προς το εκκλησιαστικό ίδρυμα από Φορείς που δεν 
είναι αντίθετοι προς την Ορθόδοξη πίστη. 

Άρθρο 6 

Καθήκοντα μελών του Διοικητικού Συμβουλίου. 

Ο Πρόεδρος του Διοικητικού Συμβουλίου του Κέντρου 
το εκπροσωπεί ενώπιον πάσης Αρχής. Απάντα δε η κω- 

λυόμενο το εκπροσωπεί ο Αντιπρόεδρος και τούτου 
κωλυόμενου άλλο Μέλος του Διοικητικού Συμβουλίου 
αρμοδίως εξουσιοδοτημένο. 

Ο Γραμματέας τηρεί το αρχείο και την αλληλογραφία 
του Κέντρου, συντάσσει τα πρακτικά των συνεδριάσεων 
και συνυπογράφει με τον Πρόεδρο τα εντάλματα πλη¬ 
ρωμών και τα λοιπά έγγραφα. 

Ο Ταμίας τηρεί το βιβλίο ταμείου, εισπράττει με διπλό¬ 
τυπα γραμμάτια εισπράξεως κάθε έσοδο του Κέντρου, 
ενεργεί τις πληρωμές που υπογράφει ο Πρόεδρος και ο 
Γραμματέας. ΟΤαμίας ασκεί την εποπτεία τηςταμειακής 
υπηρεσίας και της οικονομικής διαχείρισης του ιδρύμα¬ 
τος. Επιμελείται μαζί με τον Γραμματέα τη σύνταξη του 
Προϋπολογισμού και από κοινού τον υποβάλλουν στο 
Διοικητικό Συμβούλιο προς έγκριση. 

Άρθρο 7 

Οικονομική Διαχείριση. 

Η οικονομική διαχείριση του ιδρύματος είναι ενιαία και 
αφορά σε όλα τα τμήματά του. Τα τηρούμενα βιβλία, γραμ¬ 
μάτια εισπράξεως και εντάλματα πληρωμών αριθμούνται 
και θεωρούνται από την Ιερά Αρχιεπισκοπή Κρήτης. 

Η οικονομική διαχείριση του ιδρύματος διενεργείται 
βάσει των προϋπολογισμών και Απολογισμών Εσόδων 
και Εξόδων, που καταρτίζονται κάθε έτος και εγκρίνονται 
από το Διοικητικό Συμβούλιο του ιδρύματος και το Μη- 
τροπολιτικό Συμβούλιο της Ιεράς Αρχιεπισκοπής Κρή¬ 
της, δυναμένου να τροποποιεί τον υποβληθέντα προς 
έγκριση Προϋπολογισμό του ιδρύματος και να ασκεί 
οικονομικό έλεγχο στον υποβληθέντα προς έγκριση 
απολογισμό του ιδρύματος. 

Άρθρο 8 

Περιουσία - Πόροι - Διάθεση Πόρων ιδρύματος. 

Ακίνητη Περιουσία του ιδρύματος αποτελεί: το ακίνητο 
στην οδό Πλούτωνος, αριθμ. 2, στην περιοχή Ατσαλένιο 
Δήμου Ηρακλείου, Περιφερειακής Ενότητας Ηρακλείου, 
Περιφέρειας Κρήτης. 

Πόροι του ιδρύματος είναι: 

1) Εισοδήματα από πόρους του ιδρύματος. 

2) Ετήσια επιχορήγηση από την Ενορία Αγίων Κωνστα¬ 
ντίνου και Ελένης Ηρακλείου Κρήτης. 

3) Οι κάθε μορφής δωρεές και κληροδοτήματα. 

4) Έσοδα από τις ίδιες του τις εκδηλώσεις, από νό¬ 
μιμους εράνους και νόμιμες λαχειοφόρους αγορές και 
καλλιτεχνικές παραστάσεις. 

5) Από κάθε παροχή του Κράτους η άλλη νόμιμη επι¬ 
χορήγηση. 

Κάθε άλλο έσοδο προερχόμενο από οποιαδήποτε νόμι¬ 
μη πηγή, που δεν είναι αντίθετη με την Ορθόδοξη πίστη. 

Άρθρο 9 

Διάθεση πόρων. 

Με απόφαση του Διοικητικού Συμβουλίου διατίθενται 
οι Πόροι του Πολιτιστικού - Φιλανθρωπικού Κέντρου: 

1) Για την αντιμετώπιση των εξόδων λειτουργίας του 
Πολιτιστικού - Φιλανθρωπικού Κέντρου και την επίτευξη 
των σκοπών του άρθρου 2 του παρόντος κανονισμού. 

2) Για την αποπεράτωση, την επίπλωση και τον εξο¬ 
πλισμό του Κέντρου. 


3) Για την αμοιβή του προσωπικού που θα προσληφθεί, 
μετά από έγκριση του Μητροπολιτικού Συμβουλίου της 
Ιεράς Αρχιεπισκοπής Κρήτης. 

4) Γ ια την εξυπηρέτηση των σκοπών που αναφέρονται 
στο παρόν καταστατικό. 

Άρθρο 10 

Ετήσια Γιορτή. 

Σαν ημέρα εορτής του ιδρύματος ορίζεται η εορτή της 
Αγίας Αναστασίας της Φαρμακολύτριας, 22 Δεκεμβρίου. 

Άρθρο 11 

Το Πολιτιστικό και Φιλανθρωπικό Κέντρο φέρει σφρα¬ 
γίδα στρογγυλή, στην οποία περιμετρικά του κύκλου και 
σε δύο σειρές, αναγράφονται οι λέξεις «ΠΟΛΙΤΙΣΤΙΚΟ ΚΑΙ 
ΦΙΛΑΝΘΡΩΠΙΚΟ ΚΕΝΤΡΟ - "Η ΑΓΙΑ ΑΝΑΣΤΑΣΙΑ" ΕΝΟΡΙΑ 
ΑΓΙΩΝ ΚΩΝΣΤΑΝΤΙΝΟΥ ΚΑΙ ΕΛΕΝΗΣ ΗΡΑΚΛΕΙΟΥ». Εντός 
της σφραγίδας και στο κέντρο αυτής φέρει σταυρό. Πε¬ 
ριμετρικά και κάτω από σταυρό αναγράφεται το έτος 
ίδρυσης του ιδρύματος, 2001. 

Άρθρο 12 

Το εκκλησιαστικό ίδρυμα διαλύεται με απόφαση του 
Διοικητικού Συμβουλίου, η οποία πρέπει να επικυρωθεί 
από το Μητροπολιτικό Συμβούλιο της Ιεράς Αρχιεπισκο¬ 
πής Κρήτης. Η απόφαση του Διοικητικού Συμβουλίου 
λαμβάνεται με αυξημένη απαρτία 6 από τα 7 μέλη του 
Διοικητικού Συμβουλίου και απόλυτη πλειοψηφία των 
παρόντων μελών. Η διάλυση του ιδρύματος αποφασίζε- 
ται σε περίπτωση που δεν εκπληρώνει τους σκοπούς του. 

Σε περίπτωση διάλυσης του εκκλησιαστικού ιδρύμα¬ 
τος για οποιονδήποτε λόγο και αιτία, η κινητή και ακί¬ 
νητη περιουσία του περιέρχεται αυτοδικαίως στο εκ¬ 
κλησιαστικό νομικό πρόσωπο δημοσίου δικαίου, τους 
σκοπούς του οποίου επικουρεί. Ειδικότερα, το κτιριακό 
συγκρότημα επανέρχεται αυτοδίκαια στην Ενορία Αγίων 
Κωνσταντίνου και Ελένης πόλεως Ηρακλείου. 

Άρθρο 13 

Ο Κανονισμός δημοσιεύεται στο επίσημο δελτίο της 
Εκκλησίας Κρήτης «ΑΠΟΣΤΟΛΟΣ ΤΙΤΟΣ» και στο Φύλλο 
της Εφημερίδας της Κυβερνήσεως και ισχύει από την 
ημερομηνία δημοσίευσής του στο Φύλλο Εφημερίδας 
της Κυβερνήσεως. 

Κάθε θέμα που δεν ορίζεται στον παρόντα Κανονισμό, 
ρυθμίζεται με απόφαση του Διοικητικού Συμβουλίου, 
τον Αστικό Κώδικα, σύμφωνα με τον Καταστατικό Νόμο 
και τους Κανονισμούς της Εκκλησίας της Κρήτης, τις δια¬ 
τάξεις και νόμους που διέπουν την Ορθόδοξη Εκκλησία 
και τους νόμους του Ελληνικού Κράτους. 

Κάθε τροποποίησή του μπορεί να γίνει με απόφαση 
του Διοικητικού Συμβουλίου του ιδρύματος και με σύμ¬ 
φωνη γνώμη του Εκκλησιαστικού Συμβουλίου και υπο¬ 
βάλλεται προς έγκριση στο Μητροπολιτικό Συμβούλιο 
της Ιεράς Αρχιεπισκοπής Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 4 Απριλίου 2018 

Ο Αρχιεπίσκοπος 

ΤΟ Κρήτης ΕΙΡΗΝΑΙΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 486/30.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























